**Սիսիանի համայնք**

**(2022թ. 3-րդ եռամսյակ)**

1. Բնակավայրերի քանակը՝ 32:
2. Հրավիրված խորհրդակցությունների քանակը՝ 9:
3. Բնակավայրերի այցելությունների քանակը՝ 28:
4. Համայնքի բնակիչների ընդունելությունների քանակը՝ 30:
5. Ավագանու նիստերի քանակը՝ թվով 1:
6. Ավագանու մշտական հանձնաժողովների քանակը՝ թվով 3.
7. կրթության, մշակույթի, սպորտի, երիտասարդության, սոցիալական, առողջապահության և բնության պահպանության հարցերի,
8. ֆինանսավարկային, բյուջետային և տնտեսական,
9. իրավական և ենթակառուցվածքներին առնչվող հարցերի ու արտաքին կապերի:
10. Այցելություններ են կատարվել համայնքի սոցիալապես անապահով և խնդրահարույց ընտանիքներ, հայտնաբերվել են սոցիալական աջակցության կարիք ունեցող ընտանիքներ, վեր են հանել նրանց հիմնախնդիրները, գնահատվել սոցիալական կարիքները, ուղղորդվել են տարբեր մասնագիտացված կազմակերպություններ:

Ֆինանսական աջակցության կարիք ունեցող համայնքի սոցիալապես անապահով ընտանիքներին տրամադրվել է դրամական օգնություն:

1. Նախադպրոցական և արտադպրոցական կրթության հաստատություններ կատարված այցեր՝

***Նախադպրոցական***

Իրականացվել են 30 ստուգայցեր Սիսիան համայնքի թիվ 1, 2, 3, 4 ՆՈՒՀ-եր և նրանց կազմում ընդգրկված 17 բնակավայրերի խմբասենյակներ:

Ստուգայցերի ժամանակ ստուգվել են ճաշացուցակները, ճաշերի նմուշառումները, երեխաների հաճախումների մատյանները, սանիտարահիգիենիկ պայմանները, պարապմունքների բախշման գրաֆիկները, սննդի պահանջագրերը, աշխատողների հաշվառման մատյանները, սննդի մատյանները, պահեստները, շարժի մատյանները, հրամանագրքերը: Ամենօրյա տեղեկատվություն է ապահովվել նախադպրոցական հիմնարկներում երեխաների հաճախումների, սննդակարգի վերաբերյալ:

ՆՈՒՀ-երի երեխաների ցուցակային թիվը՝ 743 :

***Արտադպրոցական հաստատություններ***

1. Արտադպրոցական ուսումնական հաստատություններ կատարված այցերի ընթացքում իրականացվել է աշխատակիցների աշխատանքային կարգապահության և հաճախումների ստուգում, նոր ուսումնական տարվա համար գրանցված դիմումների ստուգում ըստ տարիքային սանդղակի, ուսումնասիրվել է 2022-2023 ուսումնական տարում հաստատություններ ընդունվողների դիմումները, աշխատակիցների համաձայնագրերը, ապահովվել է արտադպրոցական հաստատություններում ընթացող նոր ուսումնական տարվա նախապատրաստական աշխատանքները և 2022-2023 ուսումնական տարվա սաների ընդունելության գործընթացները: Իրականացվել է ՀՀ կրթության, գիտության, մշակույթի և սպորտի նախարարության կողմից տրամադրված 2022-2023 ուսումնական տարվա օրինակելի պլանների և դրանց վերաբերյալ մեթոդական աջակցության տրամադրումը համապատասխան կառույցներին, կատարվել են գույքագրման աշխատանքներ արտադպրոցական ուսումնական հաստատություններում:
2. Ս/թ օգոստոսի 26-ին Սիսիանի քաղաքային համայնքի <<Էմմա Ասյանի անվան մանկական երաժշտական դպրոց>> ՀՈԱԿ-ում անցկացվել է մի խումբ աշխատակիցների վաստակած հանգստի ուղարկելուն նվիրված միջոցառում:
3. Ս/թ սեպտեմբերի 1-ին արտադպրոցական ուսումնական հաստատություններում անցկացվել են Գիտելիքի օրվան նվիրված միջոցառումներ:

Արտադպրոցական ուսումնական հաստատություններ հաճախող աշակերտների թիվը՝ 689:

1. Հանրային և սպորտային միջոցառումներ՝
2. Հուլիսի 10-ին <<Ուրախ ամառ>> ծրագրի շրջանակներում Սիսիանի Բնունիս բնակավայրում կազմակերպվել է ուրախ միջոցառում:
3. Օգոստոսի 10-ին Սիսիանում կազմակերպվել է <<Նավասարդ>> Հայ-Իրանական մշակութային խոհանոցային փառատոնը, որի նախապատրաստական և անցկացման աշխատանքներն իրականացվել են համայնքապետարանի համապատասխան մասնագետների կողմից:
4. Օգոստոսի 12-ին Սիսիանի Սիսակ Նահապետի անվան կենտրոնական հրապարակում երիտասարդների համար կազմակերպվել է ուրախ միջոցառում, նվիրված Երիտասարդության օրվան:
5. Հուլիսի 20–ին <<Ուրախ ամառ>> ծրագրի շրջանակներում Սիսիանի համայնքապետարանի կողմից, կազմակերպվել է արշավ դեպի Սիսիանի անտառ տնտեսություն, որտեղ պատանիների և երիտասարդների համար կազմակերպվել է ուրախ ժամանց և մատաղի արարողություն:
6. Օգոստոսի 25-ին Սիսիանի համայնքապետարանի կողմից կազմակերպվել է հուշաղբյուրի բացման արարողություն նվիրված 44-օրյա պատերազմում զոհված մեր հայրենակից Վարդան Դավթյանի հիշատակին:
7. Սեպտեմբերի 27-ին Սիսիանի Սիսակ Նահապետի անվան հրապարակում կազմակերպվել է մոմավավառություն, ի հիշատակ 2020 թվականին 44-օրյա պատերազմում զոհված հերոսների հիշատակին:
8. Աղբահանության և սանիտարական մաքրման աշխատանքները՝ 2022 թվականի 3-րդ եռամսյակում Սիսիանի համայնքում կատարվել են ավագանու կողմից հաստատած հայեցակարգով:
9. Սուբվենցիոն ծրագրի շրջանակներում.

1) Ընթացքի մեջ են Սիսիան քաղաքի Ն․ Ադոնցի փակուղի, Րաֆֆու փողոցի, Գայի թաղամաս 3 և 4 բազմաբնակարան շենքերի բակային տարածքների ասֆալտապատման աշխատանքները, կատարվել են աշխատանքների մոտ 95%-ը։

2) Սկսվել են Խանջյան փողոցի վերջնամասի ասֆալտապատման աշխատանքները, կատարվել են աշխատանքների մոտ 60%-ը։

1. Սիսիանի համայնքի մի շարք բնակավայրերում կատարվել են խմելու և ոռոգման ջրագծերի ընթացիկ վերանորոգման աշխատանքներ։
2. Սիսիանի համայնքի մի շարք բնակավայրերում կատարվել են միջհամայնքային ճանապարհների փոսալցման և հարթեցման աշխատանքներ։
3. Համայնքապետարանում կազմակերպվել և անց են կացվել հանրային քննարկումներ:
4. Ապահովել է աշխատակիցների մասնակցությունը <<Համայնքների կողմից մշակվող և իրականացվող ծրագրում բնապահպանական և առողջապահական միջոցառումների արդյունավետության բարձրացում և կարողությունների զարգացում>> թեմայով եռօրյա դասընթացին։
5. Ազգային վիճակագրական ծառայություն է ներկայացվել հաշվետվություններ համաձայն օրենսդրության:
6. Կնքվել է թվով 12 արոտավայրերի և խոտհարքների վարձակալության պայմանագրեր:
7. Աշխատանքներ են տարվում ՀՀ աշնանացան ցորենի արտադրության խթանման 2022 թվականի պետական աջակցության ծրագրից օգտվող ցանկացող շահառուների հետ։
8. Լրացվել և վերջնական տեսքի է բերվել բնակավայրերի վարչական շտեմարանները:
9. Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ.

ա) ապահովվում է sisian.am կայք-էջի լիակատար շահագործումը: ՀԿՏՀ ծրագիրն աշխատում է արդյունավետ, բոլոր բնակավայրերն ընդգրկված են ծրագրում, որը հնարավորություն է տալիս բոլոր բնակավայրերում էլեկտրոնային եղանակով մատուցել այն բոլոր ծառայությունները, որոնք տրամադրվում են քաղաքացուն՝ համայնքապետարան այցելելու դեպքում,

բ) պարբերաբար թարմացվում է բնակչության ռեգիստր բաժինը: Համայնքի վերաբերյալ տեղադրված է ամբողջական տեղեկատվություն,

գ) ծրագրում ավելացել է վարչական ռեգիստր ենթաբաժինը, որտեղ տեղադրվում են գյուղական բնակավայրերի տնային տնտեսությունների վարչական տվյալները և պարբերաբար թարմացվում են,

դ) sisian.am պաշտոնական կայք-էջն ապահովում է համայնքի ղեկավարի և ավագանու գործունեության հրապարակայնությունը, թափանցիկությունը և հաշվետվողականությունը,

ե) sisian.am պաշտոնական կայքի զբոսաշրջիկների համար բաժնում կատարվել են լրացումներ և թարմացումներ:

1. Համայնքապետարանում գործում է քաղաքացիների սպասարկման գրասենյակ (ՔՍԳ), որի միջոցով իրականացվում է բնակչությանը մատուցվող հանրային ծառայությունների տրամադրումը: Գրասենյակը գործում է «Մեկ պատուհան» սկզբունքով՝ ապահովելով հարմարավետ և որակյալ սպասարկում համայնքի բնակիչների համար:
2. Ավագանու հրապարակային նիստերի առցանց հեռարձակում՝

ապահովվել է ավագանու 1 նիստի ուղիղ հեռարձակումը, որն առկա է նաև համայնքապետարանի youtube -յան պաշտոնական էջում:

1. Անց է կացվել աշխատակազմի համայնքային ծառայողների ատեստավորում:
2. Շարունակվել է նամակագրական կապը քույր քաղաքների հետ:
3. Ապահովվել է Հայ-Ռուսական միջտարածաշրջանային 9-րդ համաժողովին համայնքապետարանի աշխատակցի մասնակցությունը:
4. Մասնակցել ենք զորակոչային ուսումնավարժանքի կազմակերպման և անցկացման աշխատանքներին:
5. Կնքվել են աշխարհազորայինների հավաքագրման պայմանագրեր քաղաքացիների հետ:
6. Խնամակալության և հոգաբարձության հանձնաժողովը կազմակերպել է նիստեր, որոնց ընթացքում քննարկվել են խնդրահարույց ընտանիքների և անչափահաս երեխաների խնամքի և դասիարակության հարցեր:

2017 թվականի նոյեմբերի 5-ի ՏԻՄ ընտրությունների արդյունքում Սիսիանի համայնքը խոշորացել է իր մեջ ներառելով 29 նախկին գյուղական համայնքներ: Միավորումից հետո նախկին գյուղական համայնքների համայնքապետարանների և ՀՈԱԿ-ների աշխատակիցները ընդգրկվել են Սիսիանի համայնքապետարանի և համայնքային ենթակայության ՀՈԱԿ-ների հաստիքացուցակներում:

|  |  |  |  |  |  |
| --- | --- | --- | --- | --- | --- |
| **Համայնքապետարանի և համայնքային ենթակայության ՀՈԱԿ-ների հաստիքներ** | | | | | |
| Հ/Հ | Համայնք | Խոշորացումից առաջ | | Խոշորացումից հետո | |
| Հաստիք համայնքապետարան | Հաստիքներ ՀՈԱԿ | Հաստիք համայնքապետարան | Հաստիքներ ՀՈԱԿ |
| 1 | Սիսիան | 36 | 258 | 154 | 503 |
| 2 | Անգեղակոթ | 22 | 11 |
| 3 | Արևիս | 4 |  |
| 4 | Աշոտավան | 9 |  |
| 5 | Աղիտու | 9 | 4 |
| 6 | Ախլաթյան | 8 |  |
| 7 | Բալաք | 8 |  |
| 8 | Բնունիս | 6 |  |
| 9 | Բռնակոթ | 17 | 10 |
| 10 | Դարբաս | 10 | 7 |
| 11 | Դաստակերտ | 7 |  |
| 12 | Գետաթաղ | 4 |  |
| 13 | Հացավան | 4 |  |
| 14 | Իշխանասար | 6 |  |
| 15 | Լծեն | 3 |  |
| 16 | Լոր | 7 |  |
| 17 | Մուցք | 6 |  |
| 18 | Նժդեհ | 5 |  |
| 19 | Նորավան | 10 | 6 |
| 20 | Սալվարդ | 6 |  |
| 21 | Շաղատ | 13 | 11 |
| 22 | Շաքի | 15 | 6 |
| 23 | Շենաթաղ | 8 |  |
| 24 | Թանահատ | 4 |  |
| 25 | Թասիկ | 8 |  |
| 26 | Տոլորս | 10 |  |
| 27 | Տորունիք | 4 |  |
| 28 | Ույծ | 9 | 4 |
| 29 | Վաղատին | 10 |  |
| 30 | Որոտնավան | 5 |  |
|  | Ընդամենը | **273** | **317** | **154** | **503** |