**Ալագյազ համայնք**

Խոշորացման արդյունքում ձևավորվել է առավել մրցակցային ավագանի, հաստիքների վերաբաշխում, ինչի արդյունքում կրկնվող հաստիքները (աշխատակազմի քարտուղար, ֆինանսիստ, հաշվապահ և այլն) փոխարինվել են ծառայություններ մատուցող հաստիքներով:

Ալագյազ համայնքում ծառայությունների թվին են պատկանում քաղաքացիների դիմումների ընդունումը, տարաբնույթ տեղեկանքների տրամադրումը, համայնքի ղեկավարի և ավագանու մոտ ընդունելության գրանցումը, գույքային հարկերի և վարձակալական վճարների գանձումը կամ դրանց առնչվող տեղեկանքների տրամադրումը:

**Համայնքի հաստիքներ**

|  |  |  |  |  |  |
| --- | --- | --- | --- | --- | --- |
| Համայնք (բնակավայր) | Մինչև խոշորացումը | | Խոշորացումից հետո | | |
| Հաստիք | | Հաստիք | | Ավագանու անդամներ |
|  | | **Ալագյազ** | |  | |
| 1. Ալագյազ | 6 | | 21 | | 2 |
| 2. Ջամշլու | 5 | | 1 | | 0 |
| 3. Սիփան | 4 | | 1 | | 0 |
| 4. Ավշեն | 5 | | 1 | | 0 |
| 5. Ճարճակիս | 7 | | 1 | | 2 |
| 6. Միջնատուն | 4 | | 1 | | 0 |
| 7. Ռյա-Թազա | 6 | | 1 | | 1 |
| 8. Շենկանի | 6 | | 1 | | 0 |
| 9. Միրաք | 5 | | 1 | | 0 |
| 10. Կանիաշիր | 5 | | 1 | | 1 |
| 11. Սադունց | 7 | | 1 | | 2 |
|  | 60 | | 30 | | 8 |

Ալագյազ համայնքում խոշորացումից հետո կրճատվել են համայնքապետարանի հաստիքները, որի արդյունքում տնտեսվել է գումար, որը կնպաստի համայնքում ծրագրերի իրականացմանը:

Ալագյազ համայնքում 2022թվականի 3-րդ եռամսյակի ընթացքում սկսվել են Ալագյազ համայնքի Միրաք և Միջնատուն բնակավայրեր տանող ճանապարհների ասֆալտապատման աշխատանքները, ասֆալտապատվել է Միջնատուն բնակավայր տանող ճանապարհը, աշխատանքները շարունակվում են: Ասֆալտապատման աշխատանքները ֆինանսավորվում են ՀՀ Կառավարության և Ալագյազ համայնքի հետ համատեղ: